text: қызылой газ кен орны ақтөбе облысы шалқар ауданы байзақ газ кен орнынан батысқа қарай 35 км жерде орналасқан. кен орны 1967 жылы ашылған. қызылой көтерілімінің аумағы 19ө13,5 км, амплитудасы 100 антиклиналь қатпар түрінде. эоцен қимасынан (ақсазды және құм қабаттары) газ шоғыры табылған. ақ сазды шөгінділердің ортаңғы бөлігінен тұратын негізгі газ горизонты 439 тереңдікке жайылып, саз қабаттарымен кезектесе түзілген ұсақ түйіршікті сазды алевролиттерден құралған. алевролитті жыныстың ашық кеуектігі 37,6%. коллектордың жалпы қалыңдығы 13,5-17,9 м. тиімді газға қаныққан қалыңдығы 8,0 м, газға қанығу коэффиценті 0,65. ақ сазды горизонттың қабат қысымы 4,8-5,0 мпа, температурасы 32°с. 15 мм диафрагмадағы газдың тәуліктік өнімділігі 93 мың м3. газ құрамында метан 84,5-95,5%, ауыр көмірсутек 0,4%, азот 8,3%, көмір қышқылы 1,5%, аргон 0,05%, гелий 0,015-0,031%. құм горизонтындағы газ құрғақ, 92% метаннан, 0,7% этаннан, 0,9% ауыр гомологтардан, 6% сирек газды азоттан, 0,9% көмір қышқылынан тұрады. кен орны өндірістік игеруге дайындалған.